Diari Oficial de la Generalitat Valenciana


Sumari del DOGV 4828, del 26-08-2004 (2004/8350)

RESOLUCIÓ de 22 de juliol de 2004, de la Unitat Territorial d'Energia d'Alacant, per la qual s'autoritza el projecte d'execució, autorització administrativa i declaració, en concret, d'utilitat pública de la línia elèctrica denominada Modificació LAMT 20 kV Tibi, pels voltants del Llosar i de la partida del Castell, en el terme municipal de Tibi (Alacant). ATLINE/2003/238.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4828

Data del DOGV
:   26-08-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/8350


Data del document
:   22-07-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Tibi
    * subministrament d'energia elèctrica
    * empresa privada

RESOLUCIÓ de 22 de juliol de 2004, de la Unitat Territorial d'Energia d'Alacant, per la qual s'autoritza el projecte d'execució, autorització administrativa i declaració, en concret, d'utilitat pública de la línia elèctrica denominada Modificació LAMT 20 kV Tibi, pels voltants del Llosar i de la partida del Castell, en el terme municipal de Tibi (Alacant). ATLINE/2003/238. [2004/X8350]
  
Per Resolució d'esta Unitat Territorial d'Energia, de 12 de maig de 2004, es va sotmetre a informació pública conjunta l'aprovació de projecte, autorització administrativa, declaració, en concret, d'utilitat pública i la relació concreta i individualitzada de béns i drets afectats per la referida línia elèctrica, després de la petició, a l'empara del que preveu l'article 5 del Reglament d'Expropiació Forçosa, per part de l'entitat beneficiària Iberdrola Distribución Eléctrica, SAU.
  
Durant el període d'informació pública no s'han presentat al·legacions.
  
Atés que s'han respectat els drets dels particulars fent-los compatibles en els aspectes tècnics, econòmics i mediambientals amb un traçat racional de les instal·lacions i sense perjuí de les corresponents indemnitzacions que hauran de determinar-se per mutu acord o per mitjà del corresponent expedient de preu just per part del Jurat Provincial d'Expropiació.
  
En virtut d'això i de conformitat amb el que disposen els articles 128 i 148 del Reial Decret 1.955/2000, d'1 de desembre, pel qual es regulen les activitats de transport, distribució comercialització, subministrament i procediments d'autorització d'instal·lacions d'energia elèctrica (BOE de 27.12.2000); així com en els articles 53 i 54 de la Llei 54/1997, de 27 de novembre, del Sector Elèctric (BOE de 27.11.1997), esta Unitat Territorial d'Energia ha resolt aprovar el projecte d'execució i autoritzar a Iberdrola Distribución Eléctrica, SA, la instal·lació elèctrica denominada Modificació LAMT 20 kV Tibi en els voltants del Llosar i partida del Castell, en el terme municipal de Tibi (Alacant) i declarar-ne, al mateix temps, la utilitat pública, en concret, i establir en qualsevol cas les prescripcions següents:
  
Primera. En tot moment haurà de complir-se el que s'establix en el Reial Decret 1.955/2000, així com en la Llei 54/1997, del Sector Elèctric.
  
Segona. El termini per a l'execució de les obres serà de sis mesos a partir de la data de l'ocupació real de les finques afectades.
  
Tercera. Les instal·lacions que autoritza la present resolució hauran de realitzar-se d'acord amb el projecte i la resta de documentació tècnica presentada, i queda especificat en les dades bàsiques següents:
  
Tensió: 20 kV
  
Longitud: LAMT 1.112 metres .
  
Conductors: alumini acer LA-30 tipus Al/S-100
  
Aïllament: U-70.
  
Origen i final: comença en el suport existent núm. 577389 que cal substituir i finalitza en el suport 577519 que cal substituir.
  
Quarta. Els encreuaments especials i altres afeccions de béns de domini públic es realitzaran de conformitat amb les condicions imposades pels organismes competents en cada cas.
  
Cinquena. Iberdrola Distribución Eléctrica, SAU, donarà compte de l'acabament de les instal·lacions a este Servici Territorial per al seu reconeixement definitiu i per a l'alçament de l'acta de posada en servici de les instal·lacions, ja que sense este requisit no podran entrar en funcionament.
  
Sisena. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.
  
La present resolució, no és definitiva en via administrativa, i en contra podrà interposar-se recurs d'alçada, davant del secretari autonòmic d'Infraestructures, en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Alacant, 22 de juliol de 2004.- El cap de la Unitat d'Energia (p.d., Resolució del director general d'Energia, de 24.03.04): Miguel García Mengual.